সিলেট সদর উপজেলা চেয়ারম্যান আলহাজ্ব আশফাক আহমদ বলেছেন, আমাদের শিশুরা আমাদের শ্রেষ্ঠ সম্পদ। তাদেরকে সঠিকভাবে গড়ে তুলতে পারলে সমাজ ও দেশ উপকৃত হবে। প্রতিবন্ধী শিশুরা সমাজের জন্য বোঝা নয়, সঠিকভাবে পরিচর্যার মাধ্যমে দেশ ও জাতির জন্য তাদেকে উপযুক্ত করে গড়ে তুলতে হবে। ইতিমধ্যে প্রতিবন্ধী শিশুরা বিশ্বের বিভিন্ন দেশে বিভিন্ন প্রতিযোগিতায় দেশের সম্মানকে বৃদ্ধি করেছে। তাই তাদেরকে অবহেলা না করে, ভালোবাসা দিয়ে গড়ে তুলতে হবে।